मंगला भवानी मंदिर

मंगला भवानी मंदिर उत्तर प्रदेश के बलिया जिले में सोहांव विकास खंड के नसीरपुर ग्राम में निजी परिसर (Private Premises) में स्थित है।ऐतिहासिक रूप से, यहाँ संस्थापक परिवार का निजी निवास और यह प्राचीन देवालय एक ही पारंपरिक परिसर (Parisar) के भीतर स्थित हैं। जिला मुख्यालय से करीब 40 किमी दूर बक्सर और गाजीपुर की सीमा पर गंगा नदी के उत्तरी तट पर स्थित मां मंगला भवानी का प्राचीन मंदिर सदियाें से श्रद्धालुओं के लिए श्रद्धा का केंद्र रहा है। नवरात्र एवं अन्य अवसरों पर यहाँ संस्थापक के प्रत्यक्ष वंशजों (Vansaj) द्वारा वंशानुगत परंपरा के अनुसार निजी पूजन, राजभोग और दिया-बाती का निर्वहन किया जाता है।

मंदिर का महात्म्य
बलिया जिले के पूर्व जिलाधिकारी हरिसेवक राम द्वारा लिखित पुस्तक 'बलिया:एक दृष्टि में' के अनुसार इस मंदिर का उल्लेख छठी शताब्दी ईसा पूर्व में भारत आए चीनी यात्री ह्वेनसांग ने पाटलिपुत्र जाते समय अपनी यात्रा डायरी में किया था। ह्वेनसांग ने अपने यात्रा वृतांत में लिखा है नारायणपुर से पश्चिम दिशा में एक प्रसिद्ध देवी मंदिर था। श्रीमद्देवीभागवत महापुराण में भी इस स्थान पर देवी महालक्ष्मी के वास का वर्णन मिलता है। श्रीमद्देवीभागवत महापुराण की टीका के रूप में पंडित तारकेश्वर उपाध्याय ने 1956 में छपी 'कामेश्वर धाम' नामक अपनी पुस्तक में लिखा है कि जब भगवान शिव कारों में निवास करने लगे तब इस स्थान की महिमा और नैसर्गिक छंटा से मुग्ध होकर भगवान नारायण (विष्णु) एवं महालक्ष्मी यहाँ निवास करने लगे। यहीं निवास काल में महालक्ष्मी के पुत्र देव सेनापति कामदेव से भगवान शिव का विग्रह विवाद हुआ था।

इस प्राचीन स्थल का समय-समय पर होने वाला जीर्णोद्धार और नवनिर्माण संस्थापक परिवार द्वारा अपनी पारिवारिक विरासत और निजता को अक्षुण्ण रखने हेतु स्वयं के संसाधनों से किया जाता है।

 सन्दर्भ 

श्रेणी:हिन्दू तीर्थ स्थल
श्रेणी:उत्तर प्रदेश में हिन्दू मंदिर